HUNDEKJØRING WILD - Valdres Folkehøgskole
Variert. Unikt. Spennende.
Safari Arktis/Svalbard
Surfing i Atlanterhavet
Overnatte ute med stjernehimmelen som tak
Mulighet for fallskjermhopp
Kjør hund på Svalbard
Speid etter isbjørn
Opplev kontrasten: Sør-Afrika og Svalbard
Denne linjen er for deg som ønsker det spesielle og det varierte. Dette er linjen hvor du både kan drive hundekjøring og drøssevis av andre heftige aktiviteter. Skolen har egen hundekjøringscamp 800 moh. med tredve Alaskian huskies, og løyper som tar deg direkte ut i fjellheimen. Magisk!
Har du prøvd packraft? En slags gummikajakk på 2-3 kg som brukes til elv og vann. Du kan ta med deg alt utstyr du trenger i raften. Det å flyte ned ei brusende elv med rein vannkraft som motor er en følelse av frihet.
I november drar vi til Sør-Afrika. Et fantastisk fargerikt land og folk å bli kjent med. Her kan du bl.a. prøve deg på strikkhopp, fallskjermhopp, møte med kvithai, safari og surfing. Du vil få møte afrikansk ungdom og få muligheten til å bidra med hjelpeprosjekt. En tur som setter varige spor.
I løpet av vinteren skal vi til en arktisk perle. Svalbard.
I dette mektige og ville landskapet vil du få muligheten til å kjøre hundespann. Kanskje under en stjernehimmel av nordlys?